Alkali ya hana a ba ‘Dan takarar Sanatan PDP takardar lashe zabe
Akwa Ibom: Kotu ta hana a mikawa ‘Dan takarar da ya ci zabe takardar shaida
16 days ago 6069 views by Muhammad Malumfashi
Alkalin wani babban kotun tarayya da ke zama a Abuja ya hana hukumar zabe mai zaman kan-ta a Najeriya watau INEC ta bada takardar samun nasara a zaben da aka yi ga wani ‘dan takarar Sanata.
INEC za ta dakata da mikawa wanda ya ci zabe a Akwa Ibom satifiket
Alkali mai shari’a Valentine Ashi na babban kotun tarayya da ke cikin Garin Abuja ya nemi INEC ta dakatar da bada takardar satifiket na nuna shaidar cin zabe ga masu neman Sanatan Arewa maso Yammaci jihar Akwa Ibom.
A Ranar Juma’ar nan da ta gabata ne kotu ta dauki wannan mataki bayan Sanatan da ke kan kujerar Sanata na Yankin watau Godswill Akpabio ya nemi kotu ta sake duba lamarin zaben da ya sha kasa hannun ‘dan takarar PDP.
KU KARANTA: Lissafin APC ya koma kan wadanda za su rike Majalisar Dattawa
Bayan an yi zabe ne wani Lauya Daniel Idoko ya shigar da kara yana korafi game da zaben da tsohon Sanata Godswill Akpabio ya rasa. Sanata Godswill Akpabio wanda ya koma APC yanzu ya sha kayi ne a hannun ‘dan takarar PDP.
Wasu masu neman takarar Sanata a APC a Kudancin Najeriya sun sha kashi a zaben ‘yan majalisun tarayya da aka yi. Yanzu dai APC tana da rinjaye na Sanatoci 60, yayin da PDP mai adawa ta ke da 40.
﻿The richest man in Africa Henrietta Kosoko Deeper Life high school Diezani Alison-Madueke Aso Ebi
Dalilin da ya sanya wasu Gwamnoni 3 na Arewa suka gaza cika alkawurran su na zaben Buhari